100 ಇದ್ದ ಸದಸ್ಯರನ್ನು 104 ಮಾಡ್ಲಿಕ್ಕೆ ಆಗಿಲ್ಲ, 15 ಜನ ಶಾಸಕರನ್ನು ಆಪರೇಷನ್ ಮಾಡ್ತಾರಾ – ಐವಾನ್

ಬೀದರ್: ಬಿಬಿಎಂಪಿಯ 100 ಮಂದಿ ಬಿಜೆಪಿ ಸದಸ್ಯರ ಬಲವನ್ನು 104 ಮಾಡಲಿಕ್ಕೆ ಆಗಿಲ್ಲ. ಇನ್ನು 15 ಜನ ಶಾಸಕರನ್ನು ಬಿಜೆಪಿಯವರು ಆಪರೇಷನ್ ಮಾಡತ್ತಾರಾ ಎಂದು ವಿಧಾನ ಪರಿಷತ್ ಸದಸ್ಯ ಐವಾನ್ ಡಿಸೋಜಾ ಪ್ರಶ್ನೆ ಮಾಡಿದ್ದಾರೆ.

ಒಂದು ವರ್ಷದಿಂದ ಎಷ್ಟು ವಿಕೆಟ್ ಹೋಗಿದೆ ಎಂದು ಪ್ರಶ್ನಿಸಿದ ಅವರು ಸಿಎಂ ಗ್ರಾಮ ವಾಸ್ತವ್ಯದ ಬಗ್ಗೆ ಜನರಲ್ಲಿ ಒಳ್ಳೆಯ ಪ್ರತಿಕ್ರಿಯೆ ಇದೆ. ಆದರೆ ಬಿಜೆಪಿಯವರು ಹಣ ವ್ಯರ್ಥ ಎಂದು ಹೇಳುತ್ತಾರೆ. ಹಾಗಾದರೆ ಮೋದಿ ಪ್ರಪಂಚ ಸುತ್ತುವುದರಿಂದ ದೇಶಕ್ಕೆ ಒಳ್ಳೆಯು ಆಗಿದ್ಯಾ ಎಂದು ಪ್ರಶ್ನಿಸಿ ತಿರುಗೇಟು ನೀಡಿದರು

ಈ ವೇಳೆ ಮಾಜಿ ಸಿಎಂ ಸಿದ್ದರಾಮಯ್ಯ ಸಮಯ ಬಂದಾಗ ಮುಖ್ಯಮಂತ್ರಿ ಆಗುತ್ತಾರೆ ಎಂದು ತಿಳಿಸಿದರು.